അലെക്സി ഗിൽമോർ

അലെക്സി ഗിൽമോർ (ജനനം: 1976 ഡിസംബർ 11) ന്യൂ ആംസ്റ്റർഡാം എന്ന ടെലിവിഷൻ പരമ്പരയിലെ ഡോ. സാറ ഡില്ലെയ്ൻ എന്ന കഥാപാത്രത്തെ അവതരിപ്പിച്ചുകൊണ്ട് അഭിനയരംഗത്തേയ്ക്കു പ്രവേശിച്ച ഒരു അമേരിക്കൻ നടിയാണ്. 2008 ൽ ആദ്യമായി ഡെഫനീറ്റ്ലി മെയ്ബി എന്ന സിനിമയിലും അതേവർഷം മാത്യു മക്കൊനോഖേയോടൊപ്പം ‘സർഫർ, ഡ്യൂഡ്’ എന്ന സിനിമയിൽ ഒരു പ്രധാന കഥാപാത്രത്തെ അവതരിപ്പിക്കുകയും ചെയ്തു. 2013 ൽ ബോബ്ക്യാറ്റ് ഗോൾഡ്ത്വേറ്റ് സംവിധാനം ചെയ്തതും ബ്രൈസ് ജോൺസൺ പ്രധാനവേഷത്തിൽ പ്രത്യക്ഷപ്പെട്ടതുമായ വില്ലോ ക്രീക്ക് എന്ന ചിത്രത്തിൽ കെല്ലി എന്ന കഥാപാത്രത്തെ അവതരിപ്പിച്ചിരുന്നു. CSI: സൈബർ എന്ന പരമ്പരയിൽ എലിജാ മുണ്ടോ എന്ന സാങ്കൽപ്പിക കഥാപാത്രത്തിൻറെ പത്നിയായ ഡെവൺ ആറ്റ്വുഡിൻറെ വേഷത്തിൽ മൂന്നു എപ്പിസോഡുകളിൽ പ്രത്യക്ഷപ്പെട്ടിരുന്നു. അലെക്സിയുടെ മറ്റു ടെലിവിഷൻ പരമ്പരകളിൽ സീൻ ബീനിനൊപ്പം അഭിനയിച്ച 90210, ലെജെൻറ്സ് എന്നിവയും ഉൾപ്പെടുന്നു.   

മൻഹാട്ടനിൽ ജനിച്ച അലക്സി ഗിൽമോർ, ന്യൂ ജെഴ്സിയിലെ ടെനാഫ്ലിയിലേക്ക് താമസം മാറുകയും അവിടെ ടെനാഫ്ളി ഹൈസ്കൂളിൽ പഠനം നടത്തുകയും ചെയ്തിരുന്നു. ശേഷം ലെയിഗ് വാലിയിൽ പെൻസിൽവാനിയയിലെ സെൻട്രൽ വാലിയിൽ സ്ഥിതിചെയ്യുന്ന അലെൻടൌൺ കോളേജിൽ (ഇപ്പോൾ ഡെസെയിൽസ് സർവ്വകലാശാല എന്നറിയപ്പെടുന്നു) തുടർപഠനം നടത്തിയിരുന്നു.

 അവലംബം 

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1976-ൽ ജനിച്ചവർ
വർഗ്ഗം:ഡിസംബർ 11-ന് ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ